cyanic-selkie/wikianc huggingface dataset:
Frithjof Vang
Frithjof Vang debuterte på Ansgar forlag i 1975 med novellesamlingen Forspill, etter å ha publisert kortere tekster i magasiner og dagspresse. Forfatterskapet omfatter i alt 23 bøker, og han skrev både lyrikk, novellesamlinger og romaner. Hans andre roman, Utkantliv, handler om mennesker i fraflyttnigsområdet Utvik. Den har blitt omtalt som [...] et forsvar for menneskene i Utvik kontra de stressede, rastløse, misfornøyde forbrukere på tettstedene og i byen
Mitridate, re di Ponto
Mitridate, re di Ponto (Mithridates, kongen av Pontus), K. 87 (74a), er en tidlig opera seria i tre akter av Wolfgang Amadeus Mozart. Librettoen er av Vittorio Amadeo Cigna-Santi etter den italienske omsettelsen til Giuseppe Parini av Jean Racine.
Mozart skrev Mitridate mens han reiste i Italia i 1770. Musikkforskeren Daniel E. Freeman har nylig vist at han ble komponert tett opptil operaen La Nitteti av Josef Mysliveček. Sistnevnte var under forberedelse til en oppsetting i Bologna da Mozart møtte Mysliveček første gang sammen med faren i mars 1770. Mysliveček besøkte familien Mozart flere ganger i Bologna sommeren 1770 mens Wolfgang arbeidet på Mitridate. Mozart fikk erfaring i komponering fra den eldre vennen sin og benyttet noen av de musikalske temaene hans i sin egen opera. Operaen ble først framført ved Regio Ducal Teatro i Milano den 26. desember 1770 (under karnevalet i Milano). Den ble en suksess og ble framført 21 ganger til tross for at Mozart bare var 14 år da han skrev operaen. Operaen ble neste gang først framført på 1900-tallet.
Ludo Philippaerts
Ludo Philippaerts (født 21. juni 1963 i Genk i provinsen Limburg i Flandern) er en belgisk sprangrytter. Han har deltatt i 4 Sommer-OL. Som individualist ble han nummer i fire både under Sommer-OL i 2000 og i 2004, og det belgiske laget som han var en del av ble nr. seks i lagridningen. Under OL i 1992 i Barcelona ble han nr. 7 da han red hesten Darco.
Mitridate, re di Ponto
Arier
Akt 1 Akt 2
Akt 3
Arietidene
Arietidene er en meteorsverm som varer fra 22. mai til 2. juli hvert år, og som når sitt høydepunkt 7. juli. Sammen med Zeta perseidene er arietidene den mest intense meteorsvermen i året som forekommer på dagtid. Kilden er ukjent, men det er foreslått at de stammer fra asteroiden 1566 Icarus, selv om deres bane også korresponderer med kometen 96P/Machholz.
Arietidene ble oppdaget sommeren 1947 ved Jodrell Bank Observatory i England. De oppstår når jorden passerer gjennom to strømmer med meteoroider, noe som produserer gjennomsnittlig 60 meteoroider hver time på himmelen, fra stjernetegnene Væren og Persevs.
Incipit
Incipit (latin «det begynner», 3. person entall av verbet incipere) betegner de første få ordene i en litterær tekst, det være seg et dikt, en sang, eller bok. I musikk kan det også referere til åpningsnotene i en komposisjon. I middelalderen ble incipiter ofte skrevet i en annen farge eller en annen skrifttype enn resten av verket. Vanligvis ble de også dekorert.
Selv om begrepet er latinsk går praksisen med å framheve de første ordene tilbake til lenge før antikken, og det er også funnet benyttet i flere deler av verden. Selv om det ikke alltid er kalt ved navnet «incipit» i dag, er praksisen med å referere til tekster ved deres innledende ord fortsatt til stede, om enn ikke lenger like vanlig.
Sumeriske
På leirtavler fra arkivene i Sumer ble kataloger av dokumenter oppbevart ved å opprette særskilte katalogtavler som inneholdt incipter av en gitt samling av leirtavler. Katalogen var ment å bli benyttet av et meget begrenset antall av offisielle skrivere som hadde tilgang til arkivene, og bredden på en leirtavle tillot ikke lange oppføringer. Følgende er et sumerisk eksempel:
Hebraiske
Flere av bøkene i Den hebraiske Bibelen er navngitt på hebraisk ved bruk av incipiter. Eksempelvis er den første boken, Genesis eller Første Mosebok, kalt for Bereshit («I begynnelsen...») og Klagesangene, som begynner med «Å, hvor ensom hun sitter...», er kalt for Eykhah («Hvor»).
Alle navnene i jødiske Parasjá, en seksjon av Tora (Mosebøkene), er incipiter, tittelen kommer fra et ord i dens første to vers.
Deler av Salmenes bok kjent ved deres incipiter, mest markant med Salme 51 (i Septuaginta som Salme 50) er i vestlig kristendom kjent ved dets latinske incipit som Miserere. Det førte til at disse incipiter til en del søndager i det liturgiske året: den fjerde søndagen i advent er kalt Søndag rorate etter dagens salme etter introitus (latin «inngang», navnet på det første leddet i den katolske messen), Rorate Coeli.
I Talmud er kapitlene i Gemara titulert på trykk og kjent ved deres frøste ord, eksempelvis er det første kapittelet av Mesekhet Berakhot («Velgjerningene») kalt for Me-ematai («Fra når»). Dette ordet er trykt øverst på hver påfølgende side innenfor kapittelet fra Avhandlingen.
Pavelig buller
Tradisjonelt har pavelige buller, dokumenter utgitt ved pavens autoritet, referert til ved deres latinske incipit. Eksempelvis Scimus, Fili («Vi vet, min sønn») for 27. juni 1299 hvor pave Bonifatius VIII erklærte konge Edvard I av Englands okkupasjon av Skottland for å være ulovlig.
Hindutekster
En del av mantraene, suktaer fra Vedahymnene, var tilpasset denne bruken.
Moderne bruk av incipter
Ideen med å velge noen få ord eller en frase eller to som ble plassert på bokens rygg og omslag, utviklet seg langsomt fra om med trykkemaskiner, og ideen med en tittelside med en kort tittel og en undertittel kom flere år senere som erstattet tidligere, mer vidløftig og ordrike titler.
Moderne bruk av standardiserte titler, kombinert med International Standard Bibliographic Description (ISBD) har gjort incipit foreldet og overflødig som et redskap for å organisere informasjon i biblioteker. Incipiter er fortsatt i bruk for å referere til tittelløse dikt, sanger og bønner som eksempelvis gregorianske kirkesanger, operaarier, bønner og hymner, og talløse dikt, inkludert de til Emily Dickinson. At en slik bruk er en incipit og ikke en tittel er mest åpenbart når linjen brytes midt i en grammatikalsk enhet, eksempelvis i William Shakespeares sonett 55: «Not marble, nor the gilded monuments».
Mathias Erichsen
Mathias Erichsen (født 23. april 1845 i Fana, død 4. juli 1935) var en norsk politiker (H) og gårdbruker.
Han begynte å lære jordbruksfaget som attenåring hos Nils Juel, før han senere gikk på Stend landbruksskole. Etter endt eksamen var Erichsen medlærer ved Konows folkehøyskole på Halsnøy, før han ble gårdsstyrer på Utstein kloster. I 1875 kjøpte Erichsen gården Kuven i Os i Hordaland.
DJF3
DJF3 er litt uvanlig ettersom dette motortogsettet ved det første inntrykket minner om en klone av det tyske høyhastighetstoget ICE 3. To eksempler var bygd og levert av den kinesiske fabrikken i Changchun hvor man hadde tatt til seg mye lærdom fra tidlige prosjekter som DJJ1-togsettet for Guangzhou-Shenzhen jernbanen. De er også kjent under sitt navn «Changbaishan», ordet «shan» mente fjell på norsk.
Historie
Utseendet minnet sterkt om ICE 3-toget fra Siemens i Tyskland medregnet førerposisjonen med det usedvanlige frontvinduet. Mye av de tekniske komponentene i byggingen av de to togsettene hadde sitt opphav i Adtranz togsprodusentkonsernet som hadde leid ut et X2000 krengetog til Kina, innledet en involvering som kulminerte i egne fabrikk i fremtiden, Bombardier Sifang Transportation Ltd. Det første høyhastighetstoget i Kina (CRH1) som settes i masseproduksjon, kom derfra.
Petr Hák
Han vant skiskyttersprinten under Vinter-EYOF 2022.
DJF3
Historie
Det var dyrt for kineserne å kjøpe til seg utenlandsk jernbanemateriell ved århundreskiftet, og dermed ønsket man å produsere egne togsett uten å involvere utlendingene dypere inn i det innenlandske markedet. Det var også i ledd med ambisjonene om å ha egne innfødte jernbanemateriellproduksjon ved århundreskiftet. Prosjektet som produserte DJF3-togsettet, demonstrerte allikevel at man fremdeles hadde et stykke igjen for å være på det samme nivået som de utenlandske produsentene. Lisensproduksjon og åpning av markedet for større komponentimport ble den meste foretrukne strategien for jernbaneopprustningen i Kina.
Mathias Erichsen
Erichsen var ordfører i Os kommune fra 1882 til 1883 og fra 1886 til 1910. Han var mest opptatt av landbrukspolitikk, og hadde alltid sete i landbrukskomiteen i fylkestinget.
Arnøyhamn
Arnøyhamn er ei bygd rundt Grunnfjorden på sørsiden av Arnøya i Nord-Troms. Det er skriftlige belegg for at stedet har vært bebodd siden rundt år 1500, men det er også gjort steinalderfunn på stedet.
Mathias Erichsen
Mathias Erichsen ble ridder av St. Olavs Orden i 1911, og hadde også Landbruksmedaljen.
Arnøyhamn
På det meste bodde det rundt 300 personer på stedet, i 2000 var folketallet nede i 167, mens i 2022 var tallet sunket til 91. Per 1. januar 2023 var folketallet økt til 99, og Arnøyhamn er etter det den største bygda (grunnkretsen) på Arnøya. Innbyggertallet gjelder grunnkretsen Arnøyhamn på strekninga Singla – Arnøyhamn – Langfjorden. Singla var ubebodd per 2023.
Navnet Arnøyhamn stammer fra 1931 da det ble etablert postkontor i bygda. Før det var gårdsnavnet Grunnfjord benyttet som bygdenavn, men dette navnet var opptatt som poststednavn. Etter hvert har også navnet Arnøyhamn erstattet Grunnfjord som bygdenavn. I 2019 ble det innført vegadresser i bygda, alle med adressenavn Kågsundveien.
Kommunikasjoner
Bygdeveien, nå fylkesvei 7940, i Arnøyhamn og til Langfjorden ble bygd fra 1958 og utover begynnelsen av 1960-tallet. Veibygginga starta innerst på begge sider av fjorden. Stein til den store fyllinga nær Storelva ble kjørt med hest oppe fra Langskreden, mest om vinteren. Rundt 1960 ble dagens bru over Storelva bygd. Tidligere hadde det vært flere trebruer over elva, blant annet der dagens bru går. Noen av disse var kjørbare med hest, andre rene gangbruer. En periode gikk det også ei stor trebru over til Røynes. Gjennom Gambergan mellom Løvli og Loftet fulgtes en noen hundre meter lang veistubbe bygd som nødsarbeid en del år tidligere. Veiforbindelse til de andre bygdene på Arnøya kom i 1968 til Årviksand, i 1970 til Lauksletta og i 1973 til Akkarvik. I 1970 ble det også fergeforbindelse til fastlandet via Lauksundskaret fergeleie og Skjervøy, fra 1993 til Storstein på Kågen.
I 1956-tallet ble det bygd kai som kunne anløpes av lokalbåtene; før det ble ekspedisjonsbåt benyttet (mot slutten fra lita brygge ved gammelbutikken rundt 100 meter innafor dagens kai). På slutten av 1960-tallet ble kaihodet utvidet innover da fiskemottak og -bruk ble etablert. I 1990 ble kaihodet fra 1956 utbedret, og på slutten av året ble det lagd molo ut til kaihodet til erstatning for den tidligere lange trekaia utover. I 2000 ble det bygd molo like utafor kaia og det ble foretatt oppmudring for havn. Her ble det etablert småbåthavn og bygd nytt fiskemottak som var i drift noen år. I mai – juni 2023 ble det foretatt oppmudring av havna for større dybde. Arnøyhamn har i dag hurtigbåtforbindelse med Tromsø og Skjervøy de fleste dagene i uka.
Bygda fikk strømforbindelse (fra Sikkajokka kraftverk) i 1956.
Skole
Bygda hadde noen år på 2010-tallet den eneste kommunale barne- og ungdomsskolen på Arnøya, men på grunn av få elever ble den (midlertidig) nedlagt i 2019. (Tidligere privatskole i Årviksand er igjen overtatt av kommunen.) Fram til 2. verdenskrig befant skolen seg på Haugnesodden. Etter krigen ble det bygd skolebrakke nede ved sjøen rett utafor Rotnes. Dagens skole ble opprinnelig bygd som folkeskole og framhaldsskole med internat i 1957. På internatet bodde framhaldsskoleelever fra de andre bygdene på Arnøya, i tillegg til elever fra Laukøya, Vorterøya og Uløybukta. Dessuten bodde her barneskoleelever fra Langfjorden, og delvis også Haugnes og Løvli. I 1970 ble skolen sterkt utvidet for å huse ungdomsskolen som da starta opp, og et par år senere kom tilbygg med gymnastikksal og svømmebasseng. På det meste var det rundt 100 elever på skolen tidlig på 1970-tallet. Veiutbygginga mellom bygdene (1968 - 1973) tok bort grunnlaget for internatet, og bygninga ble tatt i bruk til blant annet barnehage, legekontor, tannlegekontor og kontor for nærradioen. Per 2021 står det meste av bygningsmassen ubenyttet, men blant annet svømmebassenget er fortsatt i drift. Noen rom brukes sporadisk til møtevirksomhet, og også ved kommune- og stortingsvalg.
Kirke
Den første kirkegården, «gammelkirkegården» nord for Kjergårdselva, ble tatt i bruk tidlig på 1900-tallet. Etter 2. verdenskrig begynte denne å bli full, og i 1950 ble det etablert ny kirkegård sør for Kjergårdselva. Rundt år 2000 ble kirkegården utvidet oppover og sørover ovenfor kirka.
Arnøy kirke ble bygd i 1978.
Næringsliv
Historikk: Tradisjonelt har bygda vært et typisk fisker- og småbrukersamfunn. Fiske var hovednæringa, og det var mange større og mindre fiskebåter i bygda. Fram til 1970-tallet og delvis inn på 1980-tallet hadde de fleste gårdene noen sauer og ei ku eller to - tidligere hadde noen også geiter og hest. Det var gjerne kvinnfolkene som tok seg av det meste av fjøsdrifta mens mannfolkene var på fiske. I onnene deltok hele familien. Etter hvert tok mange seg mer eller mindre fast arbeid andre steder, som på fiskebruk eller anleggs- og bygningsarbeid.
Dagligvarebutikk, med ulike eiere, har det stort sett vært sammenhengende i bygda siden Nils Borch Michalsen etablerte butikk her i 1925.
På slutten av 1960-tallet ble det i tilknytning til båtekspedisjonen og butikken etablert fiskebruk med salting og henging av fisk (E.M. Michalsen), men dette ble nedlagt rundt 1980. Senere var det en periode drevet fiskemottak med frakt av fisken til andre fiskebruk.
Rundt midten av 1980-tallet ble et litt større sauebruk bygd nederst i Grunnfjorddalen, og dette var i drift en 20-års periode. Jordene ble deretter i en del år slått av andre gårdbrukere. Sauebruk på Haugnes, det siste gårdsbruket i drift i området, ble lagt ned høsten 2021.
Ellers har det vært andre bedrifter i bygda i kortere perioder, blant de siste en bygningsentreprenør, en premieleverandør og et rørleggerfirma.
I dag (2023): Det fins fortsatt en dagligvarebutikk (Bygdebutikken AS) i bygda. Rederiet Arnøytind AS ble stiftet i 1994 og drifter (blant annet) fiskebåten Arnøytind. Maskinentreprenør-bedriften Y. E. anlegg og transport AS ble etablert på Haugnes i 2012. Utenom disse og et par sjarker, er det i dag få eller ingen arbeidsplasser i bygda. Det er sommerbeite for en reindriftsenhet fra Kautokeino på øya, og flere reindriftsutøvere har boliger i Arnøyhamn der de oppholder seg i sesongen.
DJF3
Historie
Byggingen av DJF3 togsettet ble avsluttet i 2003, men leveringen fant ikke sted før i det neste året, da et testprogram startet. Man hadde blant annet brukt toget på eldre og mindre utbygde traseer i tillegg til nybygde traseer mer beregnet for høyere hastighet, for å skaffe inn kunnskap om trafikk på gjennomsnittlig 200 km/t. Under testkjøringene nådde toget sin maksimal hastighet på 254.5 km/t i oktober 2004. Testprogrammet ble avsluttet i sommeren 2005, og toget var satt i opplag fram til det var besluttet å sette det i kommersiell drift fra 10. februar 2007.
Som med forgjengerne hadde de to togsettene hver på ni vogner - seks motorvogn med motoriserte aksler og tre passasjervogn - også alvorlige pålitelighetsproblemer med sine komponenter i løpet av den intensive virksomheten som passasjertog. Teknisk svikt var ikke uvanlig, og det hadde vært alvorlige episoder som fulgt til halt for togsettene på jernbanen mellom Shenyang og Dalian ut på halvøya Liaodong. I februar 2010 ble de to DJF3 togene tatt av skinnene og satt i opplag på ubestemt tid etter man hadde fått nyere og mer påliteligere togmateriell på plass. De var i 2012 overført til et depotområde sammen med et DJJ2-tog.
Navnet «Changbaishan» henvist til et fjell som het Changbai, i Jilin-provinsen ikke langt fra grensen mot Nord-Korea, noe som reflekterte opprinnelsen av byggestedet i Changchun i den samme provins.
Petr Hák
Idrettskarriere
Hák representerte Tsjekkia under Vinter-OL for ungdom 2020. Der kom han på 53.-plass på normaldistansen, med seks bom på de fire skytingene. Oleg Domitsjek fra Russland vant denne øvelsen. På sprinten kom han på 35.-plass.
Referanser
<References />
Sikkemaskin
En sikkemaskin eller sikkevalser er et verktøy som lager stive linjer i et metall for dermed å gjøre en flate mer robust og holdbar.
Rosamund Pike
Rosamund Mary Elizabeth Pike (født 27. januar 1979 i London) er en britisk skuespiller.
Karriere
Rosamund Pike slo gjennom som Bond-piken Miranda Frost i Die Another Day i 2002. I 2005 spilte hun Jane Bennet i den kritikerroste suksessen Stolthet og fordom med Keira Knightley i hovedrollen. I 2007 spilte hun mot Anthony Hopkins og Ryan Gosling i thrilleren Fracture. Hun var også med i dramafilmen An Education (2009), som hadde Carey Mulligan i hovedrollen.
I 2011 spilte hun i actionkomedien Johnny English Reborn, der hun portretterte Englishs (spilt av Rowan Atkinson) romantiske interesse Kate Sumner. Filmen ble en kassasuksess med 160 millioner innspilte dollar. I 2012 spilte hun i to storfilmer: Hun dukket opp som dronning Andromeda i fantasyfilmen Wrath of the Titans, mens hun spilte Helen Rodin, den kvinnelige hovedrollen, i actionthrilleren Jack Reacher. Her spilte hun mot blant andre Tom Cruise. Begge var finansielle suksesser, med henholdsvis 300 og 215 millioner innspilte dollar.
Nanwan-demningen
Nanwan-demningen (Nanwan Shuiku, eller «Sørsjøen reservoar») er en gravitasjonsdam i betong med et vannkraftverk beliggende 8 km vest for sentrum av byen Xinyang, ved elva Huaihe i provinsen Henan i det nordlige Kina. Det har en demning som skaper Nanwan-reservoaret, og gir bl.a kjølevann til Huayu kullkraftverk 14 km lengre øst. Demningen gir også flomkontroll, irrigasjon, og gir grunnlag for akvakultur.
Arealet av reservoaret er maksimalt 5.330 hektar (53,3 km²), men normalt bare 10 km², og maksimalt vannvolum er 1,63 mrd m³. Det gir drikkevann til de 30.000 innbyggerne i byen. Området rundt reservoaret er et vernet skogsområde, og reservoaret har hele 61 øyer med meget rikt dyreliv.
Oseaniamesterskapet i friidrett for junior 2014
Oseaniamesterskapet i friidrett for junior 2014 ble arrangert i Avarua på Cookøyene i 2014.
Medaljevinnere
Resultater fra Oceania Athletics Associations hjemmeside.
Jai Courtney
Jai Alexander Courtney (født 15. mars 1986 i Sydney) er en australsk skuespiller.
Karriere
Publikum ble først kjent med Courtney i TV-serien Spartacus: Blood and Sand, hvor han spilte Varro i 10 episoder i 2010. I 2012 fikk han sin første betydelige filmrolle, som Charlie i Jack Reacher, hvor Tom Cruise spilte tittelrollen. I 2013 spilte han Jack McClane, sønnen til John McClane (Bruce Willis) i A Good Day to Die Hard, som for øvrig ikke ble godt mottatt av kritikerne, selv om den spilte inn 300 millioner dollar på verdensbasis.
Oransjebryntanagar
Oransjebryntanagar (vitenskapelig navn Hemispingus calophrys) er en fugl i tanagarfamilien. Den finnes i det sørøstlige Peru og i det vestlige Bolivia. Den naturlige habitatet er subtropisk eller tropisk fuktig fjellskoger.
Sagaen om Håkon Ivarsson
Innhold
Sagaen om Håkon Ivarsson, er beretningen om Håkon Ivarsson, sønn av Ivar Kvite, en lendmann i Viken. Ivar var sønn av Sigrid Håkonsdotter, datter av Håkon Ladejarl Sigurdsson. Håkon endte opp som jarl og en av Harald Hardrådes fremste motstandere i Norge.
Boken har fått omtale i flere medier, bl.a. Bok365.no og Stavanger Aftenblad.
Allopati
Allopati er et begrep dannet 1810 av homøopatiens grunnlegger Samuel Hahnemann (1755–1842) for det han mente var behandlingsfilosofien til sin samtids skolemedisin. Ordet er dannet av de greske ordene allos, som betyr «annen», og pathos, «lidelse» og ble brukt for å markere motsetningen til Hahnemanns egen metode, homøopati.
Ifølge Hahnemann går den allopatiske metode ut på å behandle sykdom med midler som på en frisk person fremkaller symptomer som er motsatte av sykdommens egne. Et eksempel er å behandle forstoppelse med et middel som fremkaller diaré hos en frisk person. Ifølge Hahnemann erstatter en da en sykdom med en annen uten å påvirke den egentlige årsaken til den opprinnelige sykdommen. Med den av Hahnemann foretrukne homøopatiske metoden behandler en i stedet den syke med fortynnede løsninger av midler som på en frisk person gir lignende symptomer som sykdommens egne. Hahnemann mente at dette styrket kroppens evne til å helbrede seg selv.
Damofon
Damofon (gresk: Δαμοφῶν), sønn av Filip, var en gresk skulptør en gang på 100-tallet f.Kr. (den hellenistiske periode). Hans hjemby var Messene på sørvestlige Peloponnes, og derfra er et stor antall statuetter kjent, delvis i den vanskelige teknologien med gull og elfenbein (kryselefantin), eller etterligninger av det samme i gull og marmor.
Han framstilte statuer over hele Peloponnes; Messene, Aigiom, men særlig kjent i dag er hans unike skulpturgruppe framstilt for helligdommen for Despoina i byen Lykosura. Disse var akrolittisk teknikk (mangeartet valg av materialer) og framstilte guddommene Despoina og Demeter, framstilt større enn legemestørrelse, sittende på en trone og med statuer av Artemis og titanen Anytos på hver side. Disse er delvis bevart i Det nasjonale arkeologiske museum i Athen.
Liv og verker
Det er liten informasjon om hans samlede produksjon. Det har vært en del akademisk debatt om dateringen av ham og hans verker, men nyere oppdagede verker ved fødebyen Messene synes å indikere en dato rundt 190 f.Kr. for den tid da han var mest virksom. Damofon restaurerte også Feidias' Zevsstatue i Olympia som hadde blitt ødelagt av et jordskjelv, noe som er en indikasjon på det samtidige ryet for hans dyktighet. Den greske geografen Pausanias (100-tallet e.Kr.) har omtalt følgende verker av Damofon:
Av hans andre verker er fragmenter i Messene og i Lykosura finnes sokkelen og andre deler av figurgruppen. Mens sokkelen er utstilt i det lokale museum i Lykosura, er statuefragmentene utstilt i Det nasjonale arkeologiske museum i Athen.
Strykekvartett nr. 1 (Mozart)
'''Strykekvartett nr. 1 i G-dur''', K. 80/73f, av Wolfgang Amadeus Mozart ble komponert ferdig i mars 1770 mens han var på reis til Lodi i Italia. Mozart var 14 år gammel på den tiden.
Satser
I motsetning til Milanokvartettene, er denne kvartetten i fire satser:
British Phonographic Industry
British Phonographic Industry (BPI) er den britiske plateindustriens bransjeforening. Den består av en lang rekke musikkselskaper, inkludert de fire «store» platekompaniene Warner Music Group, EMI, Sony BMG og Universal Music Group, produsenter og distributører samt hundrevis av uavhengige musikkselskaper som representerer flere tusen platemerker. Foreningen har representert interessene til de britiske platekompaniene siden den formelt ble stiftet i 1973, da med hovedvekt på å bekjempe piratkopiering.
BPI grunnla den årlige BRIT Awards for musikkindustrien i tillegg til Mercury Prize for årets album.
Oseaniamesterskapet i friidrett for ungdom 1993
Oseaniamesterskapet i friidrett for ungdom 1993 ble arrangert i Canberra i Australia i 1993.
Steve Bannon
Stephen Kevin «Steve» Bannon (født 27. november 1953) er en amerikansk politisk rådgiver, forretningsmann, medieleder, filmskaper og tidligere offiser i den amerikanske marinen. Fra januar til august 2017 hadde han stillingen som sjefstrateg og rådgiver i president Donald Trumps regjering. Ideologisk befinner han seg forholdsvis langt ute på høyresiden. Da Andrew Breitbart døde i mars 2012, overtok Bannon ledelsen av nettstedet Breitbart News, som han, avbrutt av innsatsen for Donald Trump, beholdt frem til han i januar 2018 måtte trekke seg i kjølvannet av å ha kritisert presidenten.
Biografi
Bannon vokste opp i en arbeiderfamilie bestående av demokrater i Norfolk i Virginia. Etter videregående skole vervet han seg til marinen, deretter gikk veien til studier, først ved Virginia Tech, deretter Georgetown-universitetet og Harvard Business School.
I august 2016 ble han utpekt til administrerende direktør i valgkampanjen til Donald Trump foran presidentvalget. Han er medgrunnlegger og daglig leder av Government Accountability Institute og tidligere styreformann i Breitbart News LLC, morselskapet til Breitbart News. Han har vært involvert i finansiering og produksjon av en rekke filmer, deriblant Fire from the Heartland: The Awakening of the Conservative Woman, The Undefeated og Occupy Unmasked. Bannon er også programvert for radioprogrammet Breitbart News Daily på en Sirius XM-satellittradiokanal.
Som redaktør for Breitbart News var Bannon særlig populær i «alternativhøyre»-bevegelsen, en sammensatt gruppe som er sterkt kritisk til innvandring, multikulturalisme og etablerte medier, og som kjemper for å bevare «hvit identitet». Bannon har også snakket om «økonomisk nasjonalisme» som en vinnende strategi i forhold til demokratenes fokus på identitetspolitikk.
Den 20. august 2020 kunngjorde statsadvokaten i Southern District of New York at Bannon var blitt tiltalt og arrestert for bedrageri og underslag i forbindelse med kampanjen We Build the Wall, som samlet inn over 25 millioner dollar (rundt 220 millioner kroner per august 2020) som skulle brukes til å bygge en mur mellom USA og Mexico. Den 19. januar 2021 ble Bannon benådet av president Donald Trump på Trumps siste hele dag som president.
Bannon har tilkjennegjort et kristent livssyn.
Giuseppe Simone Assemani
Bakgrunn
Han stammet fra den maronittiske slekten Assemani. Egentlig var Assemani ikke  egentlig forstand et etternavn, men et arabisk patronym som betyr sønn av Simon (på italiensk er Simone dessuten blitt et mellomledd av hans navn; det tilsvarer det arabiske navn Shimʿūn.
Han var seminarist ved det pavelige maronittiske kollegium og studerte i Roma. Han ble presteviet 21. september 1710.
Oversetter og forsker
Han ble engasjert i Vatikanbiblioteket i 1710 som oversetter av tekster på arabisk og gammelsyrisk.
Han foretok så fra 1715 til 1717 på pavelig oppdrag reiser gjennom Egypt, Libanon og Syria og samle mange orientalske håndskrifter og mynter og annet som ble bragt til Vatikanbiblioteket.
En senere reise fant sted på oppdrag av pave Klemens XIII i 1735-1738. Oppdraget var da å presedere over maronittenes synode (i 1736) på Libanonfjellet - under denne synoden ble grunnlaget lagt for den moderne maronittiske katolske kirke. Også denne gangen fant han anledning til å innsamle enda flere gamle verker, enda mer verdifulle enn ved den første reisen. Denne gangen hadde han med seg ca 2000 verker, og det som senere skulle bli kjent som Codex Assemanius. Dette siste var en evangeliarium som han hadde kjøpt i Jerusalem i 1736.
Vatikanbibliotekar, biskop
Ved tilbakekomsten til Roma i 1738 ble han custos ved Biblioteca Vaticana og titularerkebiskop av Tyrus i Libanon. Han ble dessuten utnevnt av Carlo di Borbone (den senere Karl III av Spania) til offisiell historieskriver for Kongeriket Napoli.
I Roma gav han seg med en gang i kast med svært vidløftige planer om eiiteringen av og publikasjonen de mest verdifulle av de innsamlede verker. Hans oversettelse av Efrem Syrerens skrifter var også av stor betydning.
Hans bror Giuseppe Luigi Assemani og hans nevø Stefano Evodio Assemani var også fremragende orientalister.
Kollektiv
I organisatorisk forstand betyr ordet en arbeidsgruppe, et selskap eller lignende, som drives i fellesskap.
Liste over ordførere i Stadsbygd
Liste over ordførere i Stadsbygd. Ved innføringen av formannskapslovene av 1837 ble Stadsbygd opprettet som eget formannskapsdistrikt. Formannskapsdistriktet svarte til prestegjeldet og omfattet bygdene Stadsbygd, Lensvik, Ingdalen, Hasselvik og Rissa på begge sider av Trondheimsfjorden. I 1860 ble Rissa (med Hasselvik og Lensvik) utskilt som eget herred. I 1905 ble Lensvik i sin tur utskilt fra Rissa. I 1964 ble Stadsbygd slått sammen med Rissa og deler av Stjørna til den nye Rissa kommune, mens Ingdalen ble slått sammen med Lensvik og indre deler av Agdenes til den nye Agdenes kommune.
Kollektiv
Kollektiv er et fundamentalt begrep innen sosialismen, der den kollektive interesse og maktstruktur anses mer avgjørende enn en økonomisk tilnærming, og dermed et mer abstrakt og ideologisk begrep enn et samarbeid som er mer fokusert på kollektive monetære aspekter og dens faktiske eierskap.
Giuseppe Simone Assemani
Episkopalgenealogi
Hans episkopalgenealogi er:
Kollektiv
Eksempler på språkbruk
I vanlig språkbruk finner vi:
Hallo London
Niels Petter Solberg, som skrev om blant annet Henie i boka Norske filmdivaer i Hollywood, forklarte at hun med Hallo London planla en filmserie. Den skulle følge henne verden rundt som en reiseskildring. Henie selv betalte for å få filmen produsert og trodde at den ville bli begynnelsen på en ny filmkarriere. Innholdet var imidlertid umoderne og filmen fikk en meget begrenset utgivelse i England og Norge.
VM i svømmesport 1986
VM i svømming 1986. Det femte verdensmesterskapet i svømming ble arrangert i Madrid i perioden 13. til 23. august 1986.
Oseaniamesterskapet i friidrett for ungdom 1995
Oseaniamesterskapet i friidrett for ungdom 1995 ble arrangert i Tereora på Cookøyene i 1995.
ABBA: The Movie
ABBA: The Movie er en svensk-australsk halvdokumentarisk komedie og konsertfilm fra 1977 som omhandler den svenske popgruppa ABBA. Dokumentaren tar i all hovedsak for seg gruppens Australia-turne i 1977. Den ble lansert omtrent samtidig som gruppens nye LP The Album ble utgitt, og inneholder flere av platens låter. Filmen er regissert av Lasse Hallström.
Filmen innbrakte 5,3 millioner SEK på svenske kinoer i 1977-78.
Albania under VM i landeveissykling 2017
Albania deltok i VM i landeveissykling 2017 som ble avholdt fra 17. til 24. september 2017 i Bergen i Norge.
Emily wants to play too
Emily wants to play too er et videospill i skrekksjangeren. Spillet ble utgitt på PC, Mac og Linux i desember 2017, PS4 24. april 2018, Xbox One 24 2018 og iOS og Android i 2018
Spillet kan lastes ned på PC, Mac, Linux, PS4, Xbox One, iOS og Android.
Plott
Det er fredag kveld, klokken er syv og du er på vei til leveringsstedet. Ditt neste stoppested er et slags anlegg der det forskes på kriminalitet. Det du ikke visste var at det nylig ble fraktet tre svært merkelige dukker hit for behandling og lagring. Disse dukkene er ikke vanlige; de har egne sinn. Dukkene har arbeid å gjøre, og de samler nye venner. Du er der kun for å levere smørbrød, men dukkene kan ikke la eventuelle vitner overleve. Natten din er i ferd med å bli verre. Du er fanget i huset med Emily og dukkene hennes. Det vil bli en av de rareste og mest skremmende nettene i ditt liv. Utforsk kontoret, unngå dukkene og vennene deres og se etter en utvei. Emily vil være med på moroa før natten er over, for Emily vil også leke!
Ligebehandlingsnævnet
Ligebehandlingsnævnet er en dansk nevnd som behandler klager over en rekke former for forskjellsbehandling på og utenfor arbeidsmarkedet. Nevnden ble opprettet 1. januar 2009, som erstatning for Ligestillingsnævnet og Klagekomiteen for Etnisk Ligebehandling. Samtlige 12 medlemmer er jurister, hvorav tre utgjør formannskapet. Alle tre formenn er dommere. Medlemmene utpekes av Beskæftigelsesministeriet.
Ligebehandlingsnævnet behandler blant annet saker om forskjellsbehandling vedrørende etnisitet, likestilling, forskjellsbehandling på bakgrunn av seksualitet, likelønn og barsel.
Ankestyrelsen fungerer som sekretariat for Ligebehandlingsnævnet.
Bost
Bost kan vise til flere steder:
Henrik Schyffert
Per Henrik Schyffert, opprinnelig Nilsson, født 23. februar 1968 i Ronneby, er en svensk programleder, komiker, artist og manusforfatter. Han er tidligere medlem av Killinggänget, Hassangänget og rockgruppen Whale.
Han er samboer med den svenske komikeren Nour El Refai, og de fikk en sønn sammen i 2019.
Mariana Mazzucato
Mariana Mazzucato (født 16. juni 1968) er en økonom med italiensk–amerikansk statsborgerskap. Hun er professor ved University College London i Economics of Innovation and Public Value og er grunnlegger/direktør for deres Institute for Innovation and Public Purpose (IIPP).
Hun råder politiske beslutningstakere over hele verden om innovasjonsledet inkluderende og bærekraftig vekst. Hennes nåværende roller inkluderer å være medlem av den skotske regjeringens råd for økonomiske rådgivere; den sørafrikanske presidentens økonomiske rådgivende råd; OECDs generalsekretærs rådgivende gruppe om et nytt vekstfortelling; FNs komité for utviklingspolitikk (CDP), SITRAs rådgivende panel i Finland og Norges forskningsråd. Gjennom sin rolle som spesialrådgiver for EU-kommisjonæren for forskning, vitenskap og innovasjon, forfattet hun rapporten med høy innvirkning på oppdragsorientert forskning og innovasjon i EU (Mission-Oriented Research & Innovation in the European Union), og omgjorde «oppdrag» til et viktig instrument i EU-kommisjonens innovasjonsprogram.
Kento Momota
Kento Momota (桃田 賢斗, Momota Kento; født 1. september 1994 i Mino, Kagawa) er en japansk badmintonspiller.
Han er kjent for sine eksplosive bevegelser på banen og sin uforutsigbare spillestil, og har vunnet flere store badminton turneringer, inkludert to BWF verdensmesterskap titler, to Badminton Asia mesterskap titler, og en 2019 All England Open tittel.
Under Sommer-OL 2020 i Tokyo ble han utslått i gruppespillet.
Denys Bojko
Denys Oleksandrovytsj Bojko (Денис Олександрович Бойко født 29. januar 1988) er en ukrainsk fotballspiller som spiller for den ukrainske klubben Dynamo Kyiv.
Landslaget
18. november 2014 fikk han sin første landskamp for mot Litauen.
Han ble tatt ut i s EM-tropp til EM i Frankrike 2016.
Museum for bondekultur i Romania
Museum for bondekultur i Romania (på romansk: Muzeul Țăranului Român) er et museum i București i Romania. Museet har store samlinger av tekstiler, ikoner, keramikk og folkekunst fra landsbyer og bondekultur i Romania. Museets samling omfatter 100,000 gjenstander. Museet vant i 1996 prisen Årets museum i Europa.
Museet ble grunnlagt i 1906 av Alexandru Tzigara-Samurcaș, kunsthistoriker og etnograf med nær tilknytning til landets kongehus. Han besøkte i 1909 folkemuseene i de nordiske land og Nordiska Museet i Stockholm ble forbildet for museet han bygde opp i București. Museet ligger under Kulturdepartementet i Romania og er lokalisert til Koseaua Kiseleff nær Piața Victoriei.
I året 2002 fikk museet et tilbygg, og utstillingene kunne utvides.
Lianfu kullkraftverk
Lianfu kullkraftverk er et kullkraftverk beliggende nær elva Huang He (Gule elv) 10 km nordøst for byen Gongyi og 65 km rett vest for storbyen Zhengzhou, i provinsen Henan i det nordlige Kina. Det har en installert produksjonskapasitet på 900 MW fordelt på 3 x 300 MW blokker. Brenseltypen er kull
Arthur Johansen (fotballspiller)
Arthur Oscar Johansen (født 13. august 1904, død 11. januar 1984) var en norsk fotballspiller. Han representerte Oslo-klubben Gjøa og debuterte på det norske landslaget mot Danmark i 1930. Han fikk til sammen tre landskamper.
Johansen var aktiv for Gjøa i 15 sesonger. Han ble kretsmester for klubben i 1931 og spilte på Oslos bylag 28 ganger. Han var styremedlem i Oslo Fotballkrets i 15 år.
I 1934 var Johansen med på å stifte Norges Ishockeyforbund, og han var i flere år forbundsdommer i ishockey og fotball. Han dømte NM-finalen i ishockey i 1937.
EM i friidrett 1962 – Maraton menn
Maraton herrer ble arrangert ved EM i friidrett 1962 i Beograd i det daværende Jugoslavia den 16. september.
Finale
Øvelsen ble avholdt 16. september.
Musikkåret 1779
Musikkåret 1779 er en oversikt over utgivelser, hendelser, fødte og avdøde personer med tilknytning til musikk i 1779.
Oseaniamesterskapet i friidrett for ungdom 1997
Oseaniamesterskapet i friidrett for ungdom 1997 ble arrangert i Suva på Fiji i 1997.
Bea Uusma
Mari Beatrice «Bea» Uusma, tidligere Uusma Schyffert (født 20. mars 1966 i Lidingö forsamling) er en svensk lege, illustratør og forfatter.
Astronauten som inte fick landa: om Michael Collins, Apollo 11 och 9 kilo checklistor (1999)
Uusma debuterte som forfatter i 1999 med sakprosautgivelsen Astronauten som inte fick landa: om Michael Collins, Apollo 11 och 9 kilo checklistor. Den Michael Collins som er omtalt i boktittelen var en av de tre astronautene som var med i Apollo 11, det første romfartøyet som landet på månen. I motsetning til de to andre besetningsmedlemmene hadde Collins ordre om å forbli ombord i Apollo 11 da Neil Armstrong og Buzz Aldrin tok menneskehetens første steg på månens overflate. Målgruppen for boken er barn og unge. Uusma mottok en rekke priser for denne boken, både i Sverige og utenlands. Göteborgs Stadsteater satte boken opp som teaterforestilling i 2011.
Expeditionen : min kärlekshistoria (2013)
I 2013 ga Bea Uusma ut boken Expeditionen : min kärlekshistoria, der hun tar for seg den mislykte ballongferden til ingeniør Andrée og hans ekspedisjonsmedlemmer. Uusma reiser til Nordpolen og graver i arkiver for å finne årsaken til at Andrée og hans menn omkom. Hun mottok Augustprisen 2014 i klassen for sakprosa for denne boken.
Familie
Hun var 1996–2012 gift med Henrik Schyffert. De har to barn sammen. Hun er søster til Martina Haag.
Farouk Ben Mustapha
Farouk Ben Mustapha (født 1. juli 1989) er en tunisisk fotballspiller som spiller for den saudiarabiske klubben Al-Shabab FC (Riyadh).
Landslaget
Han ble tatt ut i s tropp til VM i fotball 2018 i Russland.
Søster Abraham
Kirsten Stoffregen Petersen (født 26. februar 1932 i Valby i København i Danmark, død 30. mai 2017 ) var en dansk nonne, foredragsholder og skribent.
Gjennom elleve år var hun birgittinernonne i Vadstena i Sverige, men uttrådte av ordenen. I 1964 reiste hun til Israel og besøkte benediktinersøstrene på Oljeberget ved Jerusalem. Her forble hun og fikk ordensnavnet søster Abraham som betegnelse for det som opptok henne mest – å arbeide for fred mellom de tre abrahamittiske religioner, jødedom, kristendom og islam, som alle har patriarken Abraham som grunnleggende skikkelse. I 2014 vendte hun nødtvungent tilbake til Danmark.
Ogadens nasjonale frigjøringsfront
Historikk
ONLF ble dannet i 1984 og kan ses som en fortsettelse av konflikten mellom Somalia og Etiopia om Ogadenregionen, en konflikt som begynte i kolonitiden da forskjellige deler av Afrika ble tildelt forskjellige europeiske land, og som på 1970-tallet kulminerte i Ogadenkrigen.
De svenske journalistene Martin Schibbye og Johan Persson tok seg inn i Ogadenområdet i 2011 med hjelp av ONLF-geriljaen ved deres mislykkede forsøk på å rapportere om de overgrep som flyktninger hadde vitnet om pågikk der, og koblingene det hadde til oljeselskapet Africa Oils virksomhet i regionen.
Rekruttering
ONLF rekrutterer i hovedsak fra ogadenklanen, som utgjør omkring halvparten av den regionale befolkningen.
Anne Meinstrup
Anne Meinstrup eller Anne Meinstorf (født ca. 1475, død 20. januar 1535) var en politisk aktiv adelsdame, overhoffmesterinne og lensmann.
Anne Meinstrup vokste opp på Sjælland som datter av riksråd og landsdommer Henrik Meinstrup (d. 1496) og Margrethe Christiansdatter Daa (d. 1497). Foruten å skrive, lærte hun å føre regnskaper og drive gods og fikk et godt kjennskap til jus.
Giftemål
I 1491 giftet hun seg med Holger Eriksen Rosenkrantz til Boller (d. 1496). Etter hans død giftet hun seg igjen i 1497 med Jørgen Ahlefeldt til Søgaard (d. 1500). Da han døde stod hun alene midt i 20-årene med en barneflokk, men giftet seg ikke igjen. Senest i 1507 ble hun lensmann da hun overtok Højstrup på Stevns som pantelen mot å låne kong Hans penger.
Hoffdame
I 1503 var hun blitt gjort til hoffdame for kong Hans'dronning Christine, senere for Christian IIs dronning Elisabeth. Hun kritiserte kongens forhold til Dyveke, og forlot landet etter Dyvekes død og Torben Oxes fall. Etter at kong Christian II var gått i eksil, vendte hun tilbake hvor hun omkring 1526 ble overhoffmesterinne for Sophie av Pommern (gift med kong Frederik I).
Grevens feide
Under Grevefeiden 1534–36 var hun alliert med Christoffer av Oldenburg, som takket for støtten ved å tildele henne Højstrup og Sæbygård i Løve Herred (1534). Hennes sønn Holger Holgersen Rosenkrantz (d. 1534) var på den andre siden av feiden og tok parti for den senere kong Christian III.
Meinstorp innfandt seg på Ringsted landsting hvor greven hadde samlet adel, borgere og bønder. Her talte hun i uforsiktige ord til Christian IIs tilhengere, hvoretter hun ble overfaldt av gruppe københavnere og hugget ned. Barnebarna Sophie og Anne Glob som var med henne, ble med nød og neppe reddet opp i Ringsted kirketårn.
Meinstrup ble først begravet i Ringsted, senere ble liket flyttet til Hornslet kirke i Jylland, hvor hun ses avbildet på likstenen.
Verdenscupen i hurtigløp på skøyter 2014/15 – Verdenscup 5 – 3000 meter kvinner
Vinneren ble tsjekkiske Martina Sáblíková på 4.03,68 foran et kobbel av nederlandske løpere med Carlijn Achtereekte på andreplass og Ireen Wüst på tredjeplass som fikk de nederlandske pallplassene og med ytterligere 3 nederlandske løpere til før neste løper fra en annen nasjon enn Nederland. I b-gruppa vant amerikanske Heather Richardson på 4.09,46 foran hviterussiske Marina Zujeva på andreplass og med italienske Francesca Lollobrigida på tredjeplass.
Yichuan kullkraftverk
Yichuan kullkraftverk (enhet 2 og 3) er et kullkraftverk beliggende nord for byen Yichang, i provinsen Henan i det nordlige Kina. Det har en installert produksjonskapasitet på 600 + 600 MW fordelt på 2x300 MW og 4x150 MW blokker. Totaleffekten er med dette 1 200 MW. Brenseltypen er kull.
Mother Nature’s Son
«Mother Nature's Son» er en britisk sang som ble skrevet av Paul McCartney, men offisielt kreditert Lennon/McCartney. Sangen ble først utgitt 22. november 1968 av The Beatles på deres dobbeltalbum The Beatles (også kalt White Album). Tre dager senere ble samme dobbeltalbum utgitt i USA.
Bakgrunn
McCartney og hans kjæreste Jane Asher var i Rishikesh, India i perioden 20. februar – 25. mars 1968 hvor han studerte transcendental meditasjon sammen med de øvrige medlemmene i The Beatles samt andre venner/bekjente. Mens de var der, ga Maharishi Yogi en leksjon om hvordan menneske og naturen forenes sammen. Dette avfødte to komposisjoner; «Child of Nature» fra John Lennon og «Mother Nature's Son» fra McCartney. McCartney fikk idéen for sin sang i India, men skrev mesteparten av den senere på våren mens han besøkte sin far i Liverpool. Noe av inspirajonen fikk han fra sangen «Nature's Boy» med Nat King Cole fra 1947. Han fikk muligens også litt hjelp fra Lennon til å skrive den ferdig.
Demo
I løpet av tredje uka i mai 1968 var alle Beatles medlemmene samlet hjemme hos George Harrison i Esher hvor de spilte inn 23 demoer; hvorav to av dem var «Mother Nature's Son» og «Child of Nature». Gruppen spilte ikke inn sistnevnte profesjonelt i studio, men Lennon forandret teksten senere hvor tittelen ble «Jealous Guy» (ugitt på albumet Imagine Begge disse demoene har havnet på bootlegs. Gitarspillet er nærmest identisk med studioversjonen og McCartneys stemme er innspilt to ganger på denne demoen.
Innspilling
McCartney var den eneste fra gruppen som ble igjen i Abbey Road Studios etter at arbeid på Harrisons «Not Guilty» var ferdig for kvelden den 9. august 1968. Han spilte akustisk gitar og sang samtidig mens 25 tagninger av «Mother Nature's Son» ble festet til teip. Tagning 2 ble utgitt på Anthology 3 i 1996 og dersom man ser bort fra pålegg av blåsere, er det ikke mye som skiller den fra tagning 24 som ble utgitt på The Beatles.
20. august 1968 gjorde McCartney den ferdig. Han la på trommer, pauker og mer akustisk gitar. Trommene ble plassert ute midt i korridoren og det samme med mikrofonen, men den ble satt opp et stykke unna inntil veggen. Dette ga en stakato effekt. Firesporsteipen var full og måtte kopieres over til en annen teip, slik at noen spor utgjorde kun et på neste teip. Årsaken var at det var leid inn fire blåsere. Mens McCartney og produsent George Martin gikk igjennom notene med musikerne, stakk Lennon og Ringo Starr innom i cirka ti minutter. Det som til da hadde vært en hyggelig innspilling, ble forvandlet til en anspent atmosfære. Men straks Lennon og Starr forsvant, ble alt hyggelig igjen. Ergo var det stor friksjon i gruppen innad høsten 1968. Harrison var forresten på en kort ferie i Hellas mens denne innspillingen foregikk.
Konsertversjoner
McCartney konsertdebuterte 16. april 1993 med «Mother Nature's Son» i Los Angeles. Mange år senere ga han ut en annen konsertversjon på Back in the U.S. (2002) og Back in the World (2003) (lik versjon på begge utgivelser). I stedet for lyd av blåsere, spilte Paul «Vix» Wickens trekkspill i stedet.
Aliteus
Aliteus er en slekt av biller som hører til familien smellere (Elateridae).
Utseende
Middelsstore, avlange, svarte smellere, gjerne med hvite flekker. Pronotum er bredere enn langt, rundet med kort, skrått tilbaketrukne bakhjørner. Dekkvingene har fine punktrader.
Larvene er noe flate, glatte med en voksaktige overflate og spredte hår, rød- eller gulaktige. Hodet er noe flatt, svart med kraftige, fremoverstrakte kjever. Det bakerste leddet har et par kraftige utvekster av varierende form. Beina er ganske korte.
Utbredelse
Slekten er utbredt i det sørlige Afrika.
Syam Ben Youssef
Syam Ben Youssef (født 31. mars 1989) er en franskfødt tunisisk fotballspiller som spiller for den tyrkiske klubben Kasımpaşa SK.
Landslaget
Han ble tatt ut i s tropp til VM i fotball 2018 i Russland.
Eugert Zhupa
Eugert Zhupa (født 4. april 1990, i Rrogozhinë) er en albansk syklist som sykler for laget Wilier Triestina. Han har vunnet det albanske mesterskapet i landeveissykling fire ganger. Eugert Zhupa deltok både i landeveis- og temporittet under VM i landeveissykling 2017 i Bergen for Albania.
Ålens svømmeblæremark
Ålens svømmeblæremark er en nematode. Den lever som parasitt hos arter i ålefamilien.
Utseende og levevis
De voksne individene lever utelukkende i svømmeblæra hos åler. Her lever de av blod som de får ved å bite hull i veggen på svømmeblæra. De er 3–6 cm lange og har en brun farge, som kommer av at tarmkanalen er fylt med åleblod. Det kan være opptil 15–20 mark i ei svømmeblære.
Livssyklusen er, som vanlig blant parasitter, komplisert med flere ulike stadier. Nyklekkede larver vandrer ut av svømmeblæra til svelget og deretter gjennom tarmsystemet ut i vannet. Larven slår seg ned på bunnen der den blir spist av muslingkreps eller hoppekreps. Inne i verten påvirker den oppførselen slik at krepsen beveger seg sakte og er mer eksponert. Dette fører til at krepsen blir tatt av småfisk eller planktonetende ål. Hvis larven havner i en småfisk, må den igjen tas av en ål for livssyklusen skal fullføres.
Den er først og fremst et ferskvannsdyr, men frittsvømmende larver kan overleve i brakkvann med en saltholdighet på opptil 8–10 promille. Infiserte mellomverter som hork, krøkle og svartkutling kan hjelpe arten med å spre seg i havvann.